Materiale sanitare din Qatar, aduse cu o aeronavă militară: 250 de mii de seringi și 100 de mii de ace.
O aeronavă C-27J Spartan a Forțelor Aeriene Române a adus din Qatar materiale sanitare. Potrivit MApN, materialele au fost achiziționate de statul român. Aeronava a transportat din Qatar în România aproximativ 250 de mii de seringi și 100 de mii de ace.
O aeronavă C-27J Spartan a Forțelor Aeriene Române a executat sâmbătă, un zbor pentru aducerea, în România, a unor materiale sanitare necesare campaniei de vaccinare, constând în aproximativ 250 de mii de seringi și 100 de mii de ace. Materialele au fost aduse din Qatar.Potrivit MApN, materialele au fost achiziționate de statul român prin Oficiul Național de Achiziții Centralizate și Inspectoratul General pentru Situații de Urgență, la solicitarea Comitetului Național de Coordonare a Activităților privind Vaccinarea împotriva SARS-CoV-2, în cadrul eforturilor de combatere a pandemiei de COVID-19.Aeronava a transportat din Qatar în România aproximativ 250 de mii de seringi și 100 de mii de ace.Echipamentele vor ajunge la centrele de vaccinare din țară. Distribuirea echipamentelor va fi realizată cu mijloace de transport aflate în dotarea IGSU.